**ROMÂNIA Anexă**

**JUDEȚUL CLUJ la dispoziția nr.6/2021**

**CONSILIUL JUDEȚEAN**

|  |  |
| --- | --- |
| **Aprob****AGENȚIA JUDEȚEANĂ PENTRU** **OCUPAREA FORȚEI DE MUNCĂ CLUJ**DIRECTOR EXECUTIV, Chiciudean Ana Maria  |  **Aprob** **CONSILIUL JUDEȚEAN CLUJ** PREȘEDINTE,  Tise Alin  |

**PLANUL DE INSERȚIE SOCIOPROFESIONALĂ AL JUDETULUI CLUJ PENTRU 2021 – 2022-2023**

1. **Context județean**

|  |
| --- |
| Începând cu luna iunie 2015 a intrat in vigoare Legea nr.219 privind Economia Socială ale cărei Norme Metodologice de aplicare au intrat în vigoare începând cu luna august 2016. Odată cu instituirea acestui cadru legislativ, entitățile juridice care derulează activități de economie socială, au posibilitatea să obțină atestatul de întreprindere socială, iar cele care au minim 30% din angajați persoane din grupuri vulnerabile să obțină marca socială, dobandind astfel calitatea si statutul de întreprinderi sociale de inserție.Până în prezent, în evidența AJOFM CLUJ exista un număr de 33 persoane juridice, care au dobandit calitatea de intreprindere sociala fiind atestate in aceasta privinta. Conform prevederilor capitolului IV din Legea nr. 219/2015 privind Economia Socială, la nivelul fiecărui județ, trebuie elaborat și aprobat Planul județean de inserție socioprofesională pentru o perioadă de 3 ani de către agențiile de ocupare prin consultare cu întreprinderile sociale de inserție și serviciile publice de asistență socială. Pe lângă categoriile de persoane aflate în evidența AJOFM, există și o categorie de populație care nu figurează înregistrată, având nevoie de servicii suplimentare de suport pentru activarea pe piața muncii. Aceste servicii, pot fi oferite de către întreprinderile sociale de inserție, care pot identifica aceste persoane, oferi servicii sociale de suport, consiliere și orientare profesională, testare a abilităților manuale, formare profesională, ucenicie, plasare pe piața muncii cu servicii de asistență personalizată. Aceste întreprinderi sociale de inserție, sunt considerare entități de tranziție spre piața muncii pentru grupurile vulnerabile, care necesită pachete integrate de servicii sociale, educaționale și de ocupare, la nivelul judetului Cluj fiind certificate ca si intreprinderi sociale de insertie doua entitati.Prezentul plan elaborat după o consultare prealabilă cu principalii actori interesaţi, conţine o serie de acţiuni care să permită judeţului Cluj să inregistreze progrese în incluziunea socială şi reducerea sărăciei pentru persoanele, familiile şi grupurile vulnerabile în următorii 3 ani. Având în vedere corelarea puternică a săraciei cu excluziunea socială, obţinerea de rezultate în politicile de combatere a acestor fenomene necesită un set integrat de politici sociale destinate să faciliteze accesul oamenilor la locuri de muncă, forme de suport financiar şi servicii sociale. Este, de asemenea, esenţială creşterea capacităţii de evaluare a necesităţilor la toate nivelurile şi coordonarea serviciilor sociale, a serviciilor de ocupare a forţei de muncă şi a serviciilor de sănătate, pentru a determina angajarea persoanelor care nu lucrează dar sunt apte de muncă. Astfel, aceasta abordare a saraciei şi excluziunii sociale se bazează pe conceptul de furnizare de servicii integrate şi pe asigurarea faptului că diferitele programe şi intervenţii sunt armonizate, aliniate şi oferite, atât la nivel de individ cât şi la nivelul comunităţii de către persoane responsabile şi bine instruite.O mare parte din persoanele aparţinând grupurilor vulnerabile, se confruntă cu diverse forme de excluziune socială sau sunt expuse unui risc ridicat de excluziune în moduri care sunt uneori, dar nu întotdeauna, asociate cu sărăcia. Deoarece grupurile vulnerabile întâmpină probleme specifice, acestea au adesea nevoie de servicii integrate şi particularizate pentru a intensifica participarea lor socială şi/sau economică. Tuturor grupurilor vulnerabile, indiferent de numărul lor, trebuie să li se ofere oportunităţi similare de a-şi atinge potenţialul şi de a deveni o parte activă a societăţii. În acest context, Agenţia Judeţeană pentru Ocuparea Forţei de Muncă Cluj a depus şi va depune în continuare prin însăşi activitatea pe care o desfăşoară, eforturi menite să reducă sărăcia şi să promoveze incluziunea socială, printr-o serie de măsuri de inserţie socioprofesională în vederea atingerii acestui obiectiv. Publicarea Legii 219 privind economia socială, are scopul de a încuraja activităţile organizate independent de sectorul public şi care servesc interesului general prin creşterea gradului de ocupare a persoanelor aparţinând grupului vulnerabil. După apariţia legii, în anul următor, s-a înfiinţat în cadrul AJOFM CLUJ, Compartimentul Economie Socială deservit de un angajat care are misiunea de o oferi informaţii referitoare la condiţiile de acordare a atestatului de întreprindere socială sau a mărcii de întreprindere socială de inserţie.Pentru a promova activitatea compartimentului şi implicit apariţia legii, AJOFM Cluj, a derulat activităţi de informare privitoare la aspectele prevăzute în lege, încă de la înfiinţarea Compartimentului, pe toate canalele media, prin organizare de întâlniri cu reprezentanţi ai unor organizaţii neguvernamentale, pe site-ul AJOFM, pagina Facebook, la întâlnirile cu membrii Consiliului consultativ al AJOFM Cluj.De asemenea, odată cu apariţia legii, luna mai a fost declarată conform art. 22 din Legea 219/2015, drept „luna promovării economiei sociale” ocazie cu care agenţiile judeţene pentru ocuparea forţei de muncă organizează după stabilirea prealabilă a unui calendar, acţiuni de mediatizare a domeniului economiei sociale precum: mese rotunde, seminarii, comunicate de presă cu scopul identificării unor bariere în dezvoltarea sectorului economiei sociale. În activitatea curentă a angajaţilor AJOFM Cluj, sunt incluse de asemenea programe şi proiecte privind promovarea incluziunii sociale şi combaterii sărăciei şi a discriminării, sprijinind persoanele defavorizate să aibă acces la piaţa muncii şi să-şi îmbunătăţească starea de sănătate şi condiţia socială.  |

1. **Plan:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr. Crt**  | **Obiectiv** | **Domeniul de interventie**  | **Actiunea/masura**  | **Grup vulnerabil vizat**  | **Indicator de realizare**  | **Valoare indicator**  | **Institutia responsabila**  | **Buget estimat (mii lei)** | **Sursa de finantare**  | **Obs** |
| 1. | Integrarea durabilă pe piaţa locurilor de muncă a persoanelor aparţinând grupurilor vulnerabile | Constientizarea posibilităţilor de dezvoltare şi activare pe piaţa muncii pentru persoanele aflate în situaţii de risc | Acordarea serviciilor de informare şi consiliere profesională în vederea ocupării unui loc de muncă pentru persoane aflate în situaţii de risc | Persoane care sunt în risc de a-şi pierde capacitatea de satisfacere a nevoilor zilnice de trai | Număr persoane consiliate | 500 | A.J.O.F.M CLUJ |  | Bugetul asigurărilor pentru şomaj |  |
| 2. | Creşterea gradului de ocupare a persoanelor aparţinând grupurilor vulnerabile  | Medierea muncii prin bursa locurilor de muncă | Organizarea de burse de locuri de muncă prin întâlnirea pe teren neutru, între solicitanţii de locuri de muncă şi reprezentanţii angajatorilor, pentru selecţii în vederea ocupării locurilor de muncă vacante | Persoane care sunt în risc de a-şi pierde capacitatea de satisfacere a nevoilor zilnice de trai | Număr persoane ocupate | 20 | A.J.O.F.M CLUJ |  | Bugetul asigurărilor pentru şomaj |  |
| Facilitarea accesului la formarea profesională corelata cu nevoile şi aspiraţiile persoanei, în vederea creşterii şanselor de integrare | Organizarea de cursuri de formare profesională pentru persoanele care aparţin grupurilor vulnerabile | Persoane care sunt în risc de a-şi pierde capacitatea de satisfacere a nevoilor zilnice de trai | Număr persoane calificate  | 30 | A.J.O.F.M CLUJ |  | Bugetul asigurărilor pentru şomaj |  |
| Acordarea de acompaniament personalizat în vederea asigurarii unui loc de muncă pentru tineri aflaţi sub riscul marginalizării sociale | Încheierea contractelor de solidaritate cu tineri aflaţi sub riscul marginalizării sociale şi subvenţionarea locurilor de muncă pentru această categorie | Tineri aflaţi în risc de marginalizare socială | Număr persoane ocupate | 6 | A.J.O.F.M CLUJ |  | Bugetul asigurărilor pentru şomaj |  |
| Sprijin în vederea creării unor locuri de muncă | Acordarea de subvenţii angajatorilor care încadrează în muncă persoane cu handicap | Persoane cu handicap | Număr persoane ocupate | 20 | A.J.O.F.M CLUJ |  | B Bugetul asigurărilor pentru şomaj |  |
| Sprijin în vederea creării unor locuri de muncă | Acordarea de subvenţii angajatorilor care încadrează în muncă absolvenţi persoane cu handicap | Persoane cu handicap | Număr persoane ocupate | 5 | A.J.O.F.M CLUJ |  | B Bugetul asigurărilor pentru şomaj |  |
| Sprijin în vederea creării unor locuri de muncă | Acordarea de subvenţii angajatorilor care încadrează în muncă şomeri peste 45 de ani  | Persoane peste 45 de ani | Număr persoane ocupate | 2700 | A.J.O.F.M CLUJ |  | Bugetul asigurărilor pentru şomaj |  |
| Sprijin în vederea creării unor locuri de muncă | Acordarea de subvenţii angajatorilor care încadrează în muncă şomeri unici susţinători ai familiilor monoparentale  | Persoane unici susţinători ai familiilor monoparentale | Număr persoane ocupate | 60 | A.J.O.F.M CLUJ |  | Bugetul asigurărilor pentru şomaj |  |
| Sprijin în vederea creării unor locuri de muncă | Acordarea de subvenţii angajatorilor care încadrează în muncă absolvenţi de învăţământ  | Absolvenţi învăţământ | Număr persoane ocupate | 600 | A.J.O.F.M CLUJ |  | Bugetul asigurărilor pentru şomaj |  |
| Sprijin în vederea creării unor locuri de muncă | Acordarea de subvenţii angajatorilor care încadrează în muncă tineri NEETs | Tineri NEETs | Numar tineri NEETs angajaţi | 600 | A.J.O.F.M CLUJ |  | Bugetul asigurărilor pentru şomaj |  |
| Sprijin în vederea creșterii calității vieții persoanelor apartinând grupurilor vulnerabile | Prima de activare pentru şomerii neindemnizaţi care aparţin grupurilor vulnerabile | Persoane neindemnizate care sunt în risc de a-şi pierde capacitatea de satisfacere a nevoilor zilnice de trai | Număr persoane ocupate | 30 | A.J.O.F.M CLUJ |  | Bugetul asigurărilor pentru şomaj |  |
| Sprijin în vederea creșterii calității vieții persoanelor aparţinând grupurilor vulnerabile | Programe de ucenicie în sistemul de formare profesionalăcontinuă-Legea nr.279/2005, privind ucenicia la locul de muncă | Persoane care sunt în risc de a-şi pierde capacitatea de satisfacere a nevoilor zilnice de trai | Număr persoane  | 30 | A.J.O.F.M CLUJ |  | Bugetul asigurărilor pentru şomaj |  |
| 3. | Promovarea economiei sociale | Mediatizare economiei sociale ( luna mai-luna economiei sociale) | Organizarea de evenimente sau acţiuni de mediatizare, având ca scop promovarea economiei sociale | Evenimente derulate | Număr evenimente | 3 | A.J.O.F.M CLUJ |  | Bugetul asigurărilor pentru şomaj |  |
| 4. | Dezvoltarea serviciilor de sprijin pentru angajarea persoanelor din grupurile vulnerabile (în special persoanele de etnie romă şi persoanele cu dizabilităţi) | Dezvoltarea şi diversificarea unei reţele deservicii sociale complementareorientate spre promovarea autonomiei persoanei vulnerabile şi favorabile incluziunii sociale | Facilitarea și asigurarea accesului la servicii de informare, consiliere profesională și mediere pe piața muncii  | Tineri peste 18 ani care părăsesc sistemul instituționalizat de protecție a copilului, persoane cu dizabilități, familii monoparentale, victime ale violenței domestice, persoane de etnie romă, alte grupuri vulnerabile (persoane afectate de sărăcie, victime ale traficului de ființe umane,etc) | Numar de tineri care beneficiaza de suport si gazduire pe perioada determinata in vederea facilitarii integrării socio-profesionale a tinerilor | 10  | D.G.A.S.P.C. CLUJprin Centrul de Servicii pentru Incluziunea Socială CLUJ |  | CJ CLUJ Si D.G.A.S.P.C. in baza protocolului incheiat |  |
| 5. | Cresterea sanselor de ocupare a unui loc de munca pentru persoanele care se afla in sistemul de protectie a copilului sau provin din acest sistem  | Ocuparea fortei de munca | Organizarea bursei locurilor de munca vacante | Persoane care se afla in sistemul de protectie a copilului sau provin din acest sistem | Număr burse organizate | 2/an | AJOFMDGASPCÎntreprinderile de economie socială |  | Bugetul Asigurarilor pentru SomajBugetul local |  |
| 6. | Sprijinirea creării de noi locuri de muncă pentru categoriile defavorizate în cadrul întreprinderilor sociale de inserție |  | Creșterea participării persoanelor aparținând grupurilor vulnerabile pe piața muncii prin dezvoltarea de măsuri care să combine suportul social cu activarea;Contractarea serviciilor de inserție socio-profesională de la întreprinderile sociale de inserție de către Consiliul Județean, Primării și AJOFM în condițiile prevăzute de Legea Asistenței Sociale nr. 292/2011 și Legea 98/2016 privind achizițiile publice | Persoane cu dizabilități, tineri NEETs, persoane instituționalizate în sistemul de protecție al copilului, foști deținuți, consumatori de droguri, persoane aflate în sărăcie extremă ș.a. alte categorii prevăzute de Legea Asistenței Sociale 292/2011 | Persoane angajate în întreprinderile sociale de inserție sau pe piața muncii și care beneficiază de pachet integrat de servicii sociale, formare profesională și angajare | 80 | Întreprinderile sociale de inserție |  | Bugetul local |  |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci